Diari Oficial de la Generalitat Valenciana


Sumari del DOGV 9394, del 29-07-2022 (2022/7071)

RESOLUCIÓ de 20 de juliol de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7071


Data del document
:   20-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 20 de juliol de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats. [2022/7071]  
La Secretaria Autonòmica de Justícia i Administració Pública ha dictat les resolucions següents:  
  
- Resolució de 16 de maig de 2022, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Club de Campo Elda de la Comunitat Valenciana amb el número 251A i classificar-la amb caràcter esportiu (35), sota la tutela del protectorat que exerceix la Generalitat. El domicili de la Fundació queda establit a Elda (Alacant), avinguda del Mediterráneo, 28.  
Fins i activitats:  
«La Fundació té per objecte la satisfacció d'interessos generals, concretament, la promoció i la pràctica de l'esport en família, la pràctica de l'esport en joves, com també en majors, i, en general, de tota la població. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
1. El foment de l'activitat fisicoesportiva, mitjançant l'elaboració i execució de plans de promoció de l'esport per a tots, dirigits als diferents sectors de la població.  
2. L'organització de campionats d'àmbit local i d'esdeveniments esportius. Per a l'organització d'esdeveniments esportius es pot sol·licitar la col·laboració de les federacions esportives corresponents, fundacions, associacions o empreses privades.  
3. Qualsevol tipus d'actuació per al foment de l'activitat esportiva en qualsevol de les seues modalitats o categories.  
4. Exercir les activitats econòmiques necessàries per al compliment dels fins.  
El desenvolupament dels fins de la Fundació podrà efectuar-se de les maneres següents, que s'enumeren sense propòsit exhaustiu:  
a) Per la Fundació directament, en instal·lacions pròpies o alienes.  
b) Creant altres entitats de naturalesa associativa, fundacional o societària, d'acord amb el que es preveu en la legislació vigent, o cooperant a la creació d'aquestes.  
c) Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques o jurídiques que, d'alguna manera, puguen servir als fins perseguits per la Fundació, d'acord amb el que es preveu en la legislació vigent.  
El Patronat tindrà plena llibertat per a determinar les activitats de la Fundació tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients a cada moment.»  
Persones beneficiàries:  
«Seran potencials persones beneficiàries de la Fundació qualsevol ciutadà o ciutadana que residisca a la Comunitat Valenciana. La Fundació atorgarà amb criteri d'imparcialitat, objectivitat i no discriminació els seus beneficis a les persones o entitats que tinguen les condicions expressades anteriorment i estime el Patronat que són legítims creditors d'aquests, d'acord amb les bases, normes o regles que establisca a este efecte.  
No podrà ningú al·legar davant de la Fundació el dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 8 de juny de 2022, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Tocan a mi Puerta de la Comunitat Valenciana, amb el número 653V i classificar-la amb caràcter de promoció de l'acció social (17), sota la tutela del Protectorat que exerceix la Generalitat. El domicili de la Fundació queda establit en el 46318 València, Camí Vell de Xirivella, 11, 1r.  
Fins i activitats:  
«La Fundació té per objecte:  
1. Protegir els drets inalienables de tota persona humana, la garantia de les seues llibertats fonamentals i el respecte a la seua dignitat.  
2. Acompanyar col·lectius i persones en situació de vulnerabilitat, exclusió social, pobresa i/o desigualtat, amb especial èmfasi en la infància i joventut, dones i tercera edat.  
3. Promoure la inclusió, la diversitat i la interculturalitat per a enfortir la convivència i la cohesió social a la Comunitat Valenciana.  
  
4. Afavorir el diàleg interreligiós i la lluita contra el racisme i la xenofòbia.  
5. Contribuir a la cobertura de les necessitats bàsiques de les persones i famílies en risc d'exclusió.  
6. Sensibilitzar la societat valenciana davant els factors d'exclusió i desigualtat que pateixen determinades persones i col·lectius.  
  
7. Treballar per la integració social i laboral de les dones en situació o en risc d'exclusió social.  
8. Promoure la no-discriminació per raó d'edat o sexe.  
9. Fomentar la integració social i tecnològica dels adults majors.  
  
10. Acollir i integrar les persones migrants, sol·licitants d'asil, refugiats i menors no acompanyats.  
11. Lluitar contra el tràfic d'éssers humans, especialment amb finalitats d'explotació sexual i laboral.  
12. Formar i promoure el voluntariat tant en l'àmbit local com internacional.  
13. Capacitar diversos professionals en matèria de gestió de la diversitat, gènere i mediació comunitària i intercultural, en pro de desenvolupar programes i projectes, per a la promoció de la convivència pacífica i la cohesió social.  
Correspon al Patronat de la Fundació determinar la manera en què s'hauran de complir els fins enumerats en este article. I el desenvolupament de l'objecte de la Fundació s'efectuarà a través d'alguna de les maneres d'actuació següents:  
A. Acolliment i acompanyament  
1. Acollir i acompanyar les persones en risc d'exclusió social, establint mitjans de comunicació permanent que permeten una assessoria assertiva.  
2. Facilitar l'accés als recursos laborals, d'habitatge, educatiu, sanitari i social, necessaris per al ple desenvolupament personal i familiar, creant espais per a la gestió de les necessitats i posant al servei de les persones els mitjans que els permeten accedir a estos recursos.  
  
3. Promoure i executar la cura especial als menors i tercera edat, tenint en compte el grau d'exclusió i de vulnerabilitat.  
4. Crear espais d'acolliment adequats i decorosos.  
5. Donar seguiment a les demandes i necessitats i la seua derivació a recursos específics quan escaiga.  
B. Protecció i promoció  
1. Oferir assessoria jurídica per a donar suport als processos d'integració social de persones i famílies migrants, refugiats, sol·licitants d'asil, víctimes de tràfic i menors.  
2. Col·laborar i treballar en xarxa amb les organitzacions públiques i privades que treballen en benefici dels col·lectius més vulnerables de la societat.  
3. Identificar, defensar i protegir les persones que pateixen qualsevol tipus de violència.  
4. Afavorir la participació de les dones i la creació de xarxes estables que impulsen el canvi d'actituds en la societat i l'empoderament de les dones.  
5. Detectar les situacions de violència exercida contra les dones, previndre-les i acompanyar les dones en este procés d'atenció.  
6. Facilitar la integració sociolaboral de les persones desocupades.  
  
7. Subscriure convenis de col·laboració amb entitats afins a la defensa, promoció i protecció de les persones.  
C. Inclusió i diversitat  
1. Fomentar la igualtat d'oportunitats entre totes les persones, evitant qualsevol forma de discriminació per raó d'origen o de gènere.  
  
2. Facilitar l'aprenentatge de la llengua i cultura espanyola, així com els valors que regeixen la nostra convivència.  
3. Promoure i acompanyar la integració efectiva de les persones migrants, a través de la formació, l'assessoria i el seguiment de cada cas.  
4. Protegir i preservar la diversitat cultural mitjançant activitats ludicofestives, entre nacionals i immigrants, que faciliten la trobada i el mutu coneixement.  
5. Divulgar i oferir els valors de l'humanisme, la cultura de la trobada i la fraternitat universal com a recursos per a la convivència.  
6. Formar professionals de diversos àmbits (educatius, socials, sanitaris, etc.) en matèria de mediació comunitària intercultural, sent referent científic i tècnic en esta matèria i treballant en xarxa en l'àmbit nacional amb universitats i entitats socials que promoguen la mediació en qualsevol dels seus àmbits.  
7. Orientar les persones migrants sobre les iniciatives d'inclusió que duga a terme la Generalitat Valenciana, de manera que puguen aprofitar els recursos que es posen a la seua disposició.  
8. Divulgar la consciència social de la no-discriminació per raó de l'edat i sexe, promovent xarrades, cursos i seminaris per a la integració social dels majors en la nova societat tecnològica i la consciència en les institucions públiques i privades de tindre present l'adaptació dels majors a les noves necessitats de serveis i activitats per a suprimir l'efecte discriminatori per edat.  
D. Sensibilització, incidència política i denúncia  
1. Denunciar davant les autoritats corresponents i davant la societat tota norma o disposició que no respecte, ataque, altere o disminuïsca la dignitat i els drets de les persones o col·lectius descrits en l'article 6 d'aquests estatuts.  
2. Fomentar actituds de vertadera cultura de la trobada i del diàleg, així com accions solidàries davant el fenomen migratori, mitjançant la informació i la formació a la societat d'acolliment.  
3. Visibilitzar la realitat del fenomen migratori i el tràfic d'éssers humans, especialment amb finalitats d'explotació sexual i laboral, donant a conéixer les seues causes i conseqüències.  
4. Previndre les situacions que condueixen a l'exclusió, mitjançant l'educació i la cultura.  
5. Denunciar i donar donar seguiment a situacions d'exclusió per causa de gènere i/o origen en col·lectius vulnerables com són la infància i joventut, tercera edat i dones.  
6. Utilitzar mitjans de comunicació i xarxes socials per a la consecució dels fins.  
E. Interculturalitat i diàleg interreligiós  
1. Protegir i preservar la cultura d'origen de la població migrant amb vista a salvaguardar la identitat i contribuir a la integració d'una societat multicultural i diversa on totes les persones i cultures tinguen reconegut l'espai propi i comú.  
2. Oferir un servei de mediació intercultural.  
3. Realitzar trobades i tallers participatius que promoguen el respecte a la diversitat cultural.  
4. Promoure la integració de les diferents cultures dels migrants amb les lleis i costums del país que els acull.  
5. Potenciar el diàleg entre les diferents tradicions religioses i les confessions cristianes, i afavorir l'acceptació, el reconeixement i el respecte mutu de les respectives creences mitjançant l'afirmació de la pròpia experiència religiosa i el reconeixement dels valors religiosos de l'altre.  
6. Promoure els espais per al creixement espiritual i la diversitat d'experiències religioses.  
7. Elaboració d'una guia de recursos religiosos.  
F. Voluntariat i solidaritat  
1. Promoció, formació i acompanyament del voluntariat.  
2. Oferir suport als voluntaris que realitzen les labors d'acolliment i acompanyament.  
3. Realitzar cursos, tallers, trobades, seminaris, convivències i sessions formatives per al creixement del voluntariat.  
  
4. Promoure la col·laboració i/o intercanvi amb altres institucions per a enfortir el compromís del voluntariat amb els fins de la Fundació.  
  
5. Establir les bases per a ampliar el voluntariat en l'àmbit internacional quan la Fundació estiga preparada per a això, especialment en països en vies de desenvolupament.  
G. Realitzar totes aquelles tasques subordinades o accessòries a l'activitat principal, com ara: campanyes de solidaritat i fraternitat, campanyes de prevenció d'actituds xenòfobes, racistes o discriminatòries, xarrades i tallers en centres educatius, cursos, tallers i jornades formatives, etc.  
H. Exercir les activitats econòmiques necessàries per al compliment dels fins.  
I. De manera genèrica, dur a terme totes les actuacions que conduïsquen al millor assoliment dels seus fins.  
J. El desenvolupament de l'objecte de la Fundació s'efectuarà a través d'alguna de les formes d'actuació següents, que s'enuncien sense propòsit exhaustiu:  
1. Per la Fundació directament, en instal·lacions pròpies o alienes.  
2. Creant altres entitats de naturalesa associativa, fundacional o societària, o cooperant a la creació d'aquestes, d'acord amb el que es preveu en la legislació vigent.  
3. Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques i jurídiques, que d'alguna manera puguen servir als fins perseguits per la Fundació, d'acord amb el que es preveu en la legislació vigent.  
K. La Fundació donarà informació suficient dels seus fins i activitats perquè siguen coneguts per les eventuals persones beneficiàries i altres interessats.  
L. El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell, i dins del compliment dels seus fins, siguen els més adequats o convenients a cada moment.»  
Persones beneficiàries:  
«Podran ser beneficiaris o beneficiàries de l'activitat de la Fundació totes aquelles persones físiques o jurídiques, públiques o privades, interessades i implicades en els fins la promoció dels quals constitueix l'objecte de la Fundació o l'activitat principal de les quals estiga relacionada amb esta. La selecció dels beneficiaris o beneficiàries en cada cas concret, així com l'import de les ajudes econòmiques, es realitzarà tenint en compte criteris d'adequació amb la finalitat fundacional, aptituds del personal candidat, importància o transcendència social o científica de l'activitat i la disponibilitat econòmica de la Fundació.  
El Patronat establirà les normes pertinents per a poder accedir a estes ajudes i la Fundació donarà publicitat suficient a les seues activitats a través del web perquè les puguen conéixer les eventuals persones beneficiàries.»  
La qual cosa es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», i també per apreciar-se la concurrència d'interés públic en el coneixement general d'aquesta resolució.  
  
València, 20 de juliol de 2022.- La secretària autonòmica de Justícia i Administració Pública (p. d. c. R. 02.08.2019; DOGV 8606, de 05.08.2019): Isabel Gemma Fajardo García.